Samgöngu - og sveitarstjórnarráðherra hefur samþykkt tillögur ráðgjafarnefndar Jöfnunarsjóðs sveitarfélaga um endurskoðaða úthlutun framlaga vegna sérþarfa fatlaðra grunnskólabarna , vegna nemenda með íslensku sem annað tungumál , vegna lækkunar tekna af fasteignaskatti og almenns grunnskólaframlags . Hafa þær breytingar orðið milli áætlana að þau sveitarfélög þar sem reiknaðar hámarkstekjur eru 50% umfram meðaltekjur annarra sveitarfélaga í sama viðmiðunarflokki eru að fullu skert og reiknast ekki með framlög . Í kjölfar breytinga á lögum um tekjustofna sveitarfélaga og sveitarstjórnarlögum , sem samþykkt voru á Alþingi 17. desember sl. , er komin skýr heimild til að fella niður framlög úr Jöfnunarsjóði hjá þeim sveitarfélögum þar sem reiknaðar hámarkstekjur eru 50% umfram meðaltekjur annarra sveitarfélaga í sama viðmiðunarflokki .